stanford-oval/wikipedia huggingface dataset:
כביש טבריה-צמח
צורכי התעסוקה של היישוב

לאחר הצהרת בלפור ותחילת תקופת המנדט, התקיימה בפתח תקווה ועידת היסוד של מפלגת אחדות העבודה. לנגד עיני אנשי העלייה השנייה, עמד גורל הארץ לעתיד העם. הם חשו בגודל אחריותם של קליטת העולים מהעלייה השלישית שעתידים להגיע. על הפרק עמד הצורך ליצירת מקומות עבודה לרבים. מעשיהם קיבלו השראה ממאמרי ברל כצנלסון "לקראת הימים הבאים". פנחס רוטנברג, שהציע למרכז החקלאי של מפלגת אחדות העבודה לקבל מממשלת המנדט הבריטי עבודה קבלנית גדולה – סלילת כביש טבריה-צמח. עבודה זו הייתה קשורה בתוכנית מפעל החשמל בנהריים.
לרגלי אפסות הפעולה הציונית בהרחבת שדה עבודתנו החקלאית, תפשה העבודה הציבורית – בעיקר, עבודת סלילת הכבישים ובמקצת הבניין – את המקום הראשי וכמעט היחידי בקליטת העלייה השלישית.
העבודה הצבורית החשובה הראשונה, שקבלנו מידי הממשלה הייתה כביש טבריה-צמח. הסתדרות הפועלים החקלאית ("אחדות-העבודה") הופיעה כאן לפני הממשלה בתור גוף משפטי וקבלן אחראי.
בקבלת עבודה זו היו לנו שתי שאיפות: המצאת עבודה למאות עולים חדשים ורכישת ניסיון בסדור עבודות גדולות על אחריותנו.
אנשי המרכז החקלאי התלבטו אם יוכלו להעמיס על עצמם מבצע זה ללא ניסיון וידע, ואילו שלטונות המנדט הבריטי דרשו שעבודה זו תתקבל על אחריותו של נציג יחיד. אנשי העלייה השנייה הרגישו שבשום אופן אין להחמיץ מיזם תקדימי מעין זה ובפרט שדובר על סכום גדול – 100,000 לי"מ.
התברר שלאיש מביניהם אין מושג ב"תורת" הכבישים. כל כינויי חומרי הסלילה למיניהם שהופיעו בטיוטת החוזה היו זרים להם לחלוטין. נתן חרובי איש העלייה השנייה נקרא לירושלים לפגישה עם אנשי מפלגת "אחדות העבודה": פנחס רוטנברג, ברל כצנלסון ואברהם הרצפלד, שהטילו עליו את ניהול הסלילה. הם הפקידו בידיו מכתב, בחתימת ברל כצנלסון ושמואל יבנאלי, אל מחלקת העבודות הציבוריות של ממשלת המנדט, שבו ייפו את כוחו של נתן חרובי לחתום על החוזה ולהיות מנהל העבודה. חרובי הלך לעבוד מספר ימים בכביש ירושלים-יריחו, למד את כל המונחים המקובלים וכל תהליכי העבודה, החל מפיצוץ סלעים וחציבה, דרך הנחת "סולינג", ועד פיזור חצץ דק לאחר הזיפות.
בתחילת יוני 1920 נחתם חוזה סלילת כביש טבריה-צמח, בין סיר מקדונלד, ראש מחלקת העבודות הציבוריות בממשלת המנדט, לבין "המומחה לכבישים" נתן חרובי. הייתה זו הפעם הראשונה, אשר הסתדרות פועלים עברים מתקשרת בעבודה ציבורית גדולה הישר ורשמית עם מוסד ממשלתי. עם חתימת החוזה הוטל עליו – גיוס עובדים, סידור מגורים, חדרי אוכל ומטבח, השגת כלי-עבודה, כלי מטבח, מיטות, ריהוט, כלי-תחבורה וציוד כבד. תוך שבועיים נאסף בחוף הכנרת מחנה גדול של חופרים, סוללים, עגלונים, טבחים, רופאים ואחיות, מהנדסים ואנשי תרבות וחינוך. הקימו אוהלים ליד מרחצאות "חמי טבריה", אף נעזרו בבתי המרחצאות שהיו ריקים בחודשי הקיץ.
תחילת העבודות

בראשונה הגיעו פועלים בעיקר מתל אביב וירושלים אנשי העלייה השלישית ובתוכם גרעין של גדוד העבודה מאנשי קרים. עבודת הכביש הייתה קושי בל ישוער לעולים החדשים אשר לא הורגלו אליה ושבעתיים קשה היה חום הקיץ של עמק הירדן. ברבות הימים עברו חלק גדול מהעובדים להתיישבות בעין חרוד, תל יוסף, במרחביה וחלק לעבודות חברת החשמל.
עבודה מפרכת. לא היינו רגילים לעבודה מפרכת כזאת. אבל השקענו את כל הכוחות, כל ההתלהבות, בעניין הזה. הלילות היו משהו מיוחד במינו. בילינו בספרים. קראנו המון: פילוסופיה, קצת מדעי המדינה, פסיכואנליזה, ספרות רוסית, דוסטוייבסקי, גורקי, טולסטוי. היו רגעים שאנשים פרצו בווידוי, ערב ערב, בווידויי על חייהם הנפשיים, על עברם, על איך שהם רואים את החיים, את האדם, את הנצח. היו רגעים של בכי, רגעים של צחוק, רגעים של התרגשות, שהיא מעבר לחיי היום יום אפורים. איזו סעודה רוחנית מיוחד במינה.
כביש טבריה-צמח היה מפעל גדול אשר הוסיף כבוד ותפארת לציבור הפועלים בארץ. כשם שדגניה הייתה ל"אם הקבוצות". כך הניח כביש זה את היסוד הראשון לכל אשר קם והתפתח בכוח אדיר מהמשרד לעבודות ציבוריות ועד סולל בונה על שלוחותיו בכל שטחי הבניין, הכבישים ועבודות הכיבוש למיניהן.
העובדים

כ-500 איש עבדו בעבודות הכביש, מלבד עגלונים מהסביבה שהובילו אבנים, ואנשי שירותים. רוב העובדים היו אנשי העלייה השלישית שהגיעו ארצה זמן קצר לפני כן. חלק מהעובדים היו תושבי טבריה, אנשי היישוב הישן, וכן השתתפו פועלים ממושבות הגליל הקרובות.
העולים החדשים נשלחו מחיפה לצמח ברכבת, ומשם הגיעו בסירות למחנה העבודה. רוב העבודות נמסרו בקבלנות לקבוצות וכך נוצרו קבוצות-קבוצות שנשאו כל אחת את שם ראש-הקבוצה או מקום מוצא אנשיה. גם בחורות עבדו בהכנת החצץ.
עבודות הכביש השונות היו קשות לעולים החדשים, אשר לא הורגלו בעבודה ובחום הקיץ של עמק הירדן. אף על פי שהנהלת הכביש עשתה כמיטב יכולתה בשיפור תנאי העבודה, בהדרכת העובדים ועידודם, צפוי היה משבר.
חרובי הגיע למסקנה, שיש למצוא פתרון יוצא-דופן. בעצה אחת עם מודדי הכביש, הנהיגו שיטת-מדידות חדשה, אשר העלימו אותה מהפועלים: כאשר מדדו המודדים שטח מסוים של כביש או חפירה, הוסיפו ברישום כמה מטרים נוספים, ותכסיס זה, ש"הגדיל" את פריון העבודה, "העלה את המורל" ודרבן את הקבוצות. הכל שיבחו את העובדים והשכר הטוב עודד מאוד. עבר זמן, האנשים התרגלו יותר ויותר לעבודה, האווירה השתפרה והמטרה הושגה.
ראו גם

גדוד העבודה
גדוד שומריה
נהריים
פנחס רוטנברג
סולל בונה
לקריאה נוספת

שלמה שבא, דרך במדבר, סיפורו של סולל-בונה - קישור למאמר
גיורא גודמן, ההודים שהגנו על העמק, הקרב על צמח אפריל 1920, עת-מול, יד יצחק בן-צבי, שבט תשע"ז
צבי ליבנה, נחמן תמיר, אנשי העלייה השנייה - פרקי זכרונות - כרך ה', הוצאת המרכז לתרבות ולחינוך תל אביב, 1972, עמודים (89–94 על נתן חרובי)
לנסלוט אוליפנט

סר לנסלוט אוליפנט (8 באוקטובר 1881 – 2 באוקטובר 1965) היה דיפלומט בריטי, שכיהן כשגריר בריטניה בבריסל והשר הממונה על לוקסמבורג.
רקע משפחתי

לנסלוט אוליפנט היה הצעיר מבין שלושת בניהם של ארתור קרייגי אוליפנט ואגנס מרי, בתם של סגן האדמירל ויליאם הורטון ונכדתו של האדמירל ג'ושוע סידני הורטון. סבו של לנסלוט היה סא"ל ג'יימס אוליפנט, יו"ר חברת הודו המזרחית, שהיה אחיו הצעיר של לורנס אוליפנט, השמיני מקונדי, חבר הפרלמנט של פרת'. לנסלוט היה נשוי לכריסטין מקריי סינקלייר. אחד מאחיו של סר לנסלוט היה האדמירל לורנס ריצ'רד אוליפנט.
קריירה

לנסלוט הצטרף למשרד החוץ ב-25 באוגוסט 1903 כפקיד. הוא עבר את הבחינה במקום השני מתוך שישה עשר. בספטמבר 1905 הוא מונה למזכיר בקושטא. באוגוסט 1906 חזר לנסלוט למשרד החוץ ועבד במחלקה המזרחית. בין מרץ 1909 לאוקטובר 1911 היה מזכיר בטהראן. לאחר מכן שב למחלקה המזרחית במשרד החוץ. במהלך מלחמת העולם הראשונה עבד אוליפנט במחלקת משרד המלחמה ועסק בעניינים פוליטיים.
לאחר מלחמת העולם הראשונה היה עוזר מזכיר במחלקה המרכזית של משרד החוץ, וממלא מקום יועץ מדצמבר 1920. בספטמבר 1923 הועלה ליועץ וחזר למחלקה המזרחית. בפברואר 1928 הועלה אוליפנט לעוזר ממלא מקום מזכיר המדינה ואחר כך באפריל 1929, למזכיר משנה מהותי.
בסביבות 9/10 במאי 1932 קיבל אוליפנט את ההחלטה בעקבותיה זכה לכינוי "הדיפלומט שאמר 'לא' לנפט הסעודי". הוא קיבל את הנסיך פייסל הסעודי, בנו של מלך אבן סעוד הסעודי, במשרד החוץ בלונדון. באותה תקופה, ערב הסעודית הייתה מדינה ענייה ללא מאגרי נפט ידועים. יועצו של הנסיך ביקש הלוואה בסך 500,000 ליש"ט לחקירה ופיתוח של תעשיית הנפט הסעודית. אף על פי שאמריקני הפיק דו"ח על עושר הנפט הפוטנציאלי של ערב, אבן סעוד "תמיד העדיף להתמודד עם הבריטים, ויהיה מברך על סיוע של חברות בריטיות בניצול משאבי המינרלים של ארצו". אוליפנט השיב כי "חברות בריטיות עשויות להסס לקבל דוח שלא נערך על ידי מומחה בריטי", והביע ספק "באשר למוכנותן של חברות בריטיות להטביע הון במדינה מעט ידועה כיום".
כתוצאה מסירובו של אוליפנט הסעודים פיתחו קשרים עם ארצות הברית, וב-31 במאי צוות אמריקני פגע בנפט.
במרץ 1936 הועלה אוליפנט לסגן תת-מזכיר המדינה (שנמשך עד 1939). בין 1908 ל-1939 אוליפנט נקשר במישרין או בעקיפין לעניינים פרסיים. גם כאשר הועבר למחלקה המרכזית, היה צריך להכריז על פרס כחלק ממרכז אירופה כדי שימשיך להיות מעורב.
בתפקידו כסגנו כמזכיר המדינה לקראת מלחמת העולם השנייה, עמד אוליפנט במרכז הפעילות הפוליטית כאשר לורד הליפקס ונוויל צ'מברלין ניסו לנהל משא ומתן להסכם שלום עם אדולף היטלר.
לנסלוט אוליפנט מונה לשגריר בבריסל ולשר הממונה על לוקסמבורג בדצמבר 1939. הוא נכלא בידי הנאצים בין 1940 ל-1941. לאחר מכן שב לבריטניה שם המשיך בתפקידיו לשגרירות מול ממשלות בלגיה ולוקסמבורג הגולה. אוליפנט פרש משגריר בספטמבר 1944 ובנובמבר אותה שנה פרש ממשרד החוץ.
הערות שוליים

↑  אדון הנחיתה של בורק; מהדורה 19, הממלכה בסקוטלנד
| --- | --- |
בקרת זהויות :  NLI: 987007301606905171  PLWABN: 9810596893005606  ISNI: 0000 0000 7009 0188  VIAF: 98499913   WorldCat (עם VIAF): 98499913
כסף חנקתי

| --- | --- |

 
 שם סיסטמטי:  Silver Nitrate
 שמות נוספים:  lunar caustic
 כתיב כימי:  AgNO₃ 
 מסה מולרית:  169.87 גרם/מול
 מראה:  מוצק לבן
 מספר CAS:  7761-88-8
 צפיפות:  4.35 גרם/סמ"ק
 מצב צבירה:  מוצק
 מסיסות:  גבוהה מאוד, מסיס גם באתנול ואצטון
 טמפרטורת היתוך:  212 °C   485.15 K
 טמפרטורת רתיחה:  444 °C   717.15 K
 מקדם שבירה:  1.744
 אנתלפיית התהוות סטנדרטית:  −124.4 קילוג'ול למול
 NFPA 704:       1 OX 3 3 
 
כסף חנקתי (ניטראט) הוא תרכובת כימית מסיסה של כסף וחנקה (ניטראט), שנוסחתה הכימית AgNO3. כסף חנקתי משמש כחומר מוצא להכנת תרכובות כסף אחרות, דוגמת אלו המשמשות לייצור סרטי צילום, וכן כטיטרציות ארגנטומטריות. תמיסת כסף חנקתי משמשת גם לחיטוי מים וכתכשיר נגד זיהום חיידקי. כך, למשל, מטפטפים תמיסת כסף חנקתי לעיני יילודים למנוע הדבקה בחיידקי זיבה בלידה.
היסטוריה

אלברטוס מגנוס תיעד במאה ה-13 הפרדה בין כסף לזהב על ידי המסת הכסף בחומצה חנקתית. הוא גם ציין שהתמיסה המתקבלת צובעת בשחור את העור.
הפקה

כסף חנקתי מתקבל מתגובה של כסף מתכתי עם חומצה חנקתית מרוכזת וחמה  Ag_{(s)}+2HNO_{3(aq)}\longrightarrow AgNO_{3(aq)}+NO_{2(g)}+H_{2}O_{(l)}.את התגובה יש לבצע במנדף בשל פליטת הגז NO2
תגובה עם חומצה מדוללת ובטמפרטורה נמוכה:  3Ag_{(s)}+4HNO_{3(aq)}\longrightarrow 3AgNO_{3(aq)}+2H_{2}O_{(l)}+NO_{(g)}
תגובות

בתמיסה, יוני הכסף יחמצנו את רוב המתכות וייווצר כסף מתכתי. כך, למשל, בתגובת כסף חנקתי עם נחושת מתכתית בה נוצרים גבישי כסף על פני המתכת והתמיסה נצבעת בכחול בשל יצירת יוני נחושת.
2AgNO_{3(aq)}+Cu_{(s)}\longrightarrow 2Ag_{(s)}+Cu(NO_{3})_{2(aq)}
בחימום מעל 250°C כסף חנקתי יתפרק לכסף מתכתי חנקן דו-חמצני וחמצן
2AgNO_{3(l)}\longrightarrow 2Ag_{(s)}+O_{2(g)}+2NO_{2(g)}
יישומים

כסף חנקתי הוא המלח הזול ביותר של כסף, ויתרונותיו ביציבותו היחסית לאור, הוא אינו היגרוסקופי (אינו סופח מים מהאוויר), מסיס במים ובממסים אחרים. לכן הוא חומר מוצא מועדף להכנת הלידי כסף AgX כש-X הוא יון פלואוריד, כלוריד, ברומיד או יודיד.
כסף חנקתי הוא חומר גלם לחומרי נפץ מבוסס כסף דוגמת כסף פולמינאט - Silver fulminate (AgCNO), כסף אזיד AgN3 או כסף אצטיליד Ag2C2.
יציבותה של התרכובת מאפשרת שימוש בה כסטנדרט אנליטי בארגנטומטריה.
משמש כמקור לכסף מסוג Tollens' reagent(אנ') בציפוי מראות בתגובה הנקראת Silvering(אנ').
לואי דייוויסון

| --- | --- |
אין תמונה חופשית
 לידה:  1999 (בן 25 בערך) האמרסמית', מערב לונדון, אנגליה אנגליה, הממלכה המאוחדת הממלכה המאוחדת 
 שם לידה:  Louis Moffett 
 מדינה:  הממלכה המאוחדת 
 תקופת הפעילות:  מ-2011
 פרופיל ב-IMDb
 
לואי דייוויסון (באנגלית: Louis Davison; נולד באוגוסט 1999) הוא שחקן תיאטרון, קולנוע וטלוויזיה אנגלי.
ביוגרפיה

דייוויסון נולד ברובע האמרסמית' (אנ') אשר במערב לונדון, אנגליה. הוא בנם של השחקנים פיטר דייוויסון ואליזבת הירי. אחיו הקטן הוא השחקן ג'ואל ג'יימס דייוויסון. אחותו למחצה מנישואיו הראשונים של אביו לשחקנית סנדרה דיקינסון, היא השחקנית ג'ורג'יה טננט. אחיינו הוא השחקן טיי טננט, בנה של אחותו.
את חוויותיו הראשונות במשחק חווה כשלמד בקורס תיאטרון בבית ספרו. הוא היה חבר בתיאטרון הנוער "The Orange Tree" והופיע במסגרתו בפסטיבל "Connection" לתיאטרון.
קריירה

בשנת 2011 ערך את הופעת הבכורה שלו בסרט הקצר "Beached".
בשנת 2013 לוהק לתפקיד בסרט הטלוויזיה "The Five (ish) Doctors Reboot", ובשנת 2016 הוא גילם את ויקטור בסרט "המעון של מיס פרגרין לילדים משונים". בין השנים 2016–2017 גילם את פארקר וויטפילד בסדרת הטלוויזיה "הולבי סיטי".
בשנת 2018 שיחק בתפקיד ג'פרי צ'ארלס בסדרת הטלוויזיה "פולדארק". בשנת 2019 הופיע בפרק בסדרה הקומית "The Reluctant Landlord". בשנת 2020 שיחק בעונה השלישית של הסדרה הצרפתית "נסיכת הזמן".
בשנת 2022 גילם את הנסיך אדמונד בסדרת הטלוויזיה ההיסטורית "ויקינגים: ולהאלה", המהווה ספין אוף לסדרה "ויקינגים".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2016 | המעון של מיס פרגרין לילדים משונים | ויקטור |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2016–2017 | הולבי סיטי | פארקר וייטפילד | 9 פרקים |
| 2018 | פולדארק | ג'ופרי צ'ארלס | 6 פרקים |
| 2019 | The Reluctant Landlord | ד"ר וואלאס | פרק: "Love & Marriage" |
| 2020 | נסיכת הזמן | סיימון | 12 פרקים |
| 2022 | ויקינגים: ולהאלה | הנסיך אדמונד | 6 פרקים |
הערות שוליים

1 2  Internet Movie Database: Biografie Louis Davison, abgerufen am 1. Mai 2020.
1 2  Louis Davison in Tresamagazine.com vom 16. Mai 2017, abgerufen am 1. Mai 2020
לואיס צ'אווס

לואיס גרארדו צ'אווס מגאז'ון (בספרדית: Luis Gerardo Chávez Magallón; נולד ב-15 בינואר 1996) הוא כדורגלן מקסיקני המשחק בעמדת הקשר  בדינמו מוסקבה מליגת העל הרוסית ובנבחרת מקסיקו.
קריירת מועדונים

צ'אווס גדל במחלקות הנוער של פצ'וקה ובגיל 16 הצטרף לזו של טיחואנה. ב-19 ביולי 2014 ערך את הופעת הבכורה שלו בקבוצה הבוגרת במשחק נגד פואבלה. ב-20 בינואר 2016 הבקיע את שערו הראשון בקבוצה במשחק הגביע נגד מורסילאגוס.
במהלך עונת 2019 צ'אווס חזר לפצ'וקה. ב-27 ביולי ערך את הופעת הבכורה שלו בקבוצה במשחק בליגה וראקרוס. זכה עם המועדון בליגת האפרטורה בשנת 2022.
קריירה בינלאומית

ב-28 באפריל 2022 צ'אווס ערך את הופעת הבכורה שלו בנבחרת מקסיקו במשחק ידידות נגד גואטמלה. באותה שנה השתתף עם הנבחרת במונדיאל 2022 ואף כבש את שער הבכורה שלו בנבחרת במסגרת המונדיאל בניצחון 1-2 נגד ערב הסעודית.
שנה לאחר מכן השתתף עם הנבחרת בגביע הזהב 2023.
נכלל בסגל נבחרת מקסיקו לטורניר קופה אמריקה 2024.
תארים

ליגת העל המקסיקנית: אפרטורה 2022
גביע הזהב של CONCACAF: גביע הזהב 2023
הערות שוליים

↑  ¡Oficial! Estos son los cinco jugadores de México que se quedaron fuera de la Copa América באתר Azteca Deportes, ‏ 11 ביוני 2024 (בספרדית)
| נבחרת מקסיקו – מונדיאל 2022 |
| --- | --- | --- |
|  1 טלברה •  2 אראוחו •  3 מונטס •  4 אלברס •  5 ואסקס •  6 ארטאגה •  7 רומו •  8 רודריגס •  9 חימנס •  10 וגה •   11 פונס מורי •  12 קוטה • 13 אוצ'ואה •  14 גוטיירס • 15 מורנו • 16 הררה • 17 פינדה • 18 גוארדאדו • 19 ח. סאנצ'ס • 20 מרטין • 21 אנטונה • 22 לוסאנו • 23 גאיארדו • 24 צ'אווס • 25 אלברדו • 26 ק. אלברס • מאמן: מרטינו |  1 טלברה •  2 אראוחו •  3 מונטס •  4 אלברס •  5 ואסקס •  6 ארטאגה •  7 רומו •  8 רודריגס •  9 חימנס •  10 וגה •   11 פונס מורי •  12 קוטה • 13 אוצ'ואה •  14 גוטיירס • 15 מורנו • 16 הררה • 17 פינדה • 18 גוארדאדו • 19 ח. סאנצ'ס • 20 מרטין • 21 אנטונה • 22 לוסאנו • 23 גאיארדו • 24 צ'אווס • 25 אלברדו • 26 ק. אלברס • מאמן: מרטינו | מקסיקו |
| נבחרת מקסיקו – גביע הזהב 2023 |
| --- | --- | --- |
|  1 ח. רודריגס •  2 אראוחו •  3 מונטס •  4 אלברס •  5 ואסקס •  6 ארטאגה •  7 רומו •  8 ק. רודריגס •  9 הררה •  10 אלברדו •   11 חימנס •  12 מלאגון • 13 אוצ'ואה •  14 א. סאנצ'ס • 15 אנטונה • 16 ליינס • 17 פינדה • 18 צ'אווס • 19 ח. סאנצ'ס • 20 מרטין • 21 רייס • 22 גוסמאן • 23 גאיארדו • מאמן: לוסאנו |  1 ח. רודריגס •  2 אראוחו •  3 מונטס •  4 אלברס •  5 ואסקס •  6 ארטאגה •  7 רומו •  8 ק. רודריגס •  9 הררה •  10 אלברדו •   11 חימנס •  12 מלאגון • 13 אוצ'ואה •  14 א. סאנצ'ס • 15 אנטונה • 16 ליינס • 17 פינדה • 18 צ'אווס • 19 ח. סאנצ'ס • 20 מרטין • 21 רייס • 22 גוסמאן • 23 גאיארדו • מאמן: לוסאנו | מקסיקו |
| נבחרת מקסיקו – קופה אמריקה 2024 |
| --- | --- | --- |
|  1 ח. גונסאלס •  2 ח. סאנצ'ס •  3 מונטס •  4 אלברס •  5 ואסקס •  6 ארטאגה •  7 רומו •  8 רודריגס •  9 קיניונס •  10 וגה •   11 חימנס •  12 אסבדו • 13 אורוסקו •  14 א. סאנצ'ס • 15 אנטונה • 16 קורטיסו • 17 פינדה • 18 פלורס • 19 רייס • 20 גרסיה • 21 הוארטה • 22 מרטינס • 23 רנחל • 24 צ'אווס • 25 אלברדו • 26 ב. גונסאלס • מאמן: לוסאנו |  1 ח. גונסאלס •  2 ח. סאנצ'ס •  3 מונטס •  4 אלברס •  5 ואסקס •  6 ארטאגה •  7 רומו •  8 רודריגס •  9 קיניונס •  10 וגה •   11 חימנס •  12 אסבדו • 13 אורוסקו •  14 א. סאנצ'ס • 15 אנטונה • 16 קורטיסו • 17 פינדה • 18 פלורס • 19 רייס • 20 גרסיה • 21 הוארטה • 22 מרטינס • 23 רנחל • 24 צ'אווס • 25 אלברדו • 26 ב. גונסאלס • מאמן: לוסאנו | מקסיקו |
כביש חכם

המושג "כביש חכם" (באנגלית Smart highway) מהווה הגדרה כללית למספר דרכים או אפשרויות בהן רכיבים טכנולוגיים יכולים להיות מוטמעים בתשתית הדרכים. הטכנולוגיה יכולה לשמש למספר רב של שימושים, כגון: שליטה והנחיה של רכבים אוטונומיים, ניהול ובקרת תנועה בעזרת רמזורים ואמצעים אחרים, מעקב אחר המצב הפיזי של מבנה הדרך, טעינת רכבים חשמליים, שליטה במערכות אנרגיה ותאורה ועוד. ״כביש חכם״ הוא דוגמה למגמה הטכנולוגית הנקראת ״האינטרנט של הדברים״ (IoT).
במרחב העירוני

כבישים "חכמים" יכולים לעמוד כתשתית תחבורה בפני עצמה (בעיקר בדרכים בינעירוניות), בתחומי ערים ואזורים מטרופוליניים "כביש חכם" הוא אחד המרכיבים הבולטים בקונספט של "עיר חכמה" (Smart city). חברות תוכנה וטכנולוגיה גדולות עוסקות בעשור האחרון בפיתוח מערכות של "עיר חכמה" ו"תשתיות חכמות", כגון: "Sidewalk labs" של גוגל, פרויקט "Smarter cities" של IBM, פרויקט "Intelligent Urbanisation"של Cisco ועוד.
יישומים אפשריים > ניהול ובקרת תנועה

ערים ורשויות ברחבי העולם עושות שימוש במערכות IoT לצורך ניהול ובקרת תנועה באמצעות מערכות תחבורה חכמה. מערכות אלה שולטות בין היתר ברשת הרמזורים, מערכות חניה, תפעול תחבורה ציבורית, תעריפי נסיעה וחניה ועוד.
יישומים אפשריים > מעקב אחר המצב הפיזי של מבני הדרך

שימוש במערכות חכמות לצורך מעקב וזיהוי כשלים במבני הכביש - מבנים כגון גשרים, מחלפים, מנהרות, קירות ועוד. זאת לצורך שמירה על בטיחות המבנה, תחזוקה ושיקום במידת הצורך.
יישומים אפשריים > טעינת רכבים חשמליים

מספר חברות, כגון KAIST Electreon Qualcomm Momentum Dynamics ועוד, מפתחות מערכות של טעינת אלחוטית של רכבים חשמליים באמצעות תשתית שתוטמע במבנה הכביש. חלק מהפתרונות הם של "טעינה דינאמית" בה הרכב נטען תוך כדי נסיעה על גבי הכביש. בנוסף, מפותחת הטכנולוגיה של טעינה "סטאטית" בעמדות חניה בהן עומד הרכב ונטען. טעינת הרכב מתשתית הדרכים יכולה להקטין את גודל הסוללות ברכבים, לאפשר את הגדלת טווח הנסיעה של רכבים חשמליים, לחסוך פריסת עמדות טעינה ועוד.
יישומים אפשריים > "כביש סולארי"

פיתוח של חברה אמריקאית בשם Solar Roadways (אנ') שנועד להחליף את פני השטח האספלטיים של הכביש בפאנלים סולאריים היכולים לשאת על גביהם את הנסועה העוברת על הדרך. זאת לצורך שימוש בשטח להפקת חשמל באמצעות שימוש בתאים פוטו וולטאיים. שימוש אפשרי נוסף לטכנולוגיה שהוצע על ידי החברה הוא לצורך המסת שלג וקרח המצטברים על הכביש ויוצרים סכנות בטיחותיות.
חדירה לשוק

ישנן מערכות "חכמות" רבות המשולבות ומשמשות בדרכים ורשתות תחבורה עירוניות רבות - מערכות של "רמזורים חכמים", "מדחנים חכמים", מערכות ניהול ותפעול תחבורה ציבורית ועוד יישומים המאפשרים אופטמיזציה ומשפרות את התנועה והבטיחות. יחד עם זאת, יישומים רבים של כבישים חכמים טרם חדרו כמוצרים מקובלים בשוק וישנם חסמים וביקורות העשויים למנוע או לעכב את חדירתם. זאת, בין היתר, עקב קשיים בתחומים כגון: סטנדרטיזציה ורגולציה, בטיחות, שמירה על פרטיות, כדאיות כלכלית, אי ודאות לגבי תחזוקה ותפעול לאורך זמן ועוד. על אף החסמים והחדירה המוגבלת לשוק, ישנן תחזיות לגידול משמעותי בתחום בחמש השנים הקרובות.
הערות שוליים

↑  Chai K. Toh, Julio A. Sanguesa, Juan C. Cano, Francisco J. Martinez, Advances in smart roads for future smart cities, Proceedings of the Royal Society A: Mathematical, Physical and Engineering Sciences 476, 2020-01-29, עמ' 20190439 doi: 10.1098/rspa.2019.0439
↑  Feature | The Network, web.archive.org, ‏2014-12-15
↑  IoT Update: How Smart Cities and Connected Cars May Benefit from Each Other, Inside Tech Media, ‏2019-03-28 (באנגלית)
↑  Rouzbeh Davoudi, Gregory R. Miller, J. Nathan Kutz, Data-driven vision-based inspection for reinforced concrete beams and slabs: Quantitative damage and load estimation, Automation in Construction 96, 2018-12-01, עמ' 292–309 doi: 10.1016/j.autcon.2018.09.024
↑  Roadway-powered electric vehicle system (באנגלית), נבדק ב-2020-02-21
↑  David Biello, Driving on Glass? Inventor Hopes to Lay Down Solar Roads, Scientific American (באנגלית)
↑  Solar-powered 'smart' roads could zap snow, ice, www.cnn.com (באנגלית)
↑  Smart Highway Market | Growth, Trends, and Forecast (2020–2025), www.mordorintelligence.com (באנגלית)
אב טיפוס של Solar Roadways
לואי דיאמר

| --- | --- |

 לידה:  14 בפברואר 1843 פריז, צרפת 
 פטירה:  21 בדצמבר 1919 (בגיל 76) פריז, צרפת 
 מקום קבורה:  בית הקברות של מונמארטר 
 מוקד פעילות:  צרפת 
 מקום לימודים:  הקונסרבטואר של פריז 
 סוגה:  מוזיקה קלאסית 
 שפה מועדפת:  צרפתית 
 כלי נגינה:  פסנתר 
 פרסים והוקרה:  קצין בלגיון הכבוד 
 
לואי-ז'וזף דיאמר (בצרפתית: Louis-Joseph Diémer; ‏14 בפברואר 1843, פריז – 21 בדצמבר 1919, פריז) היה פסנתרן, מלחין ונגן עוגב צרפתי.
קורות חייו

דיאמר למד בקונסרבטואר של פריז, שם זכה בפרסים ראשונים בפסנתר, הרמוניה וליווי, קונטרפונקט ופוגה וסולפז', ובפרס שני בעוגב. מוריו היו אנטואן מרמונטל לפסנתר, אמברואז תומא להלחנה ופרנסואה בנואה לעוגב.
תוך זמן קצר עשה לו שם כווירטואוז ויצא למסעות קונצרטים עם הכנר פבלו סרסטה. בקונסרבטואר לימד, בין השאר, את אדואר ריזלר, אלפרד קורטו, לאזאר לוי, אלפרדו קאזלה, איב נאט ורובר קאסאדסי.
דיאמר עשה רבות גם לקידום השימוש בכלים עתיקים כשהגיש סדרת הופעות בצ'מבלו במסגרת התערוכה העולמית של פריז (1889) ותרם לייסוד "האגודה לכלי נגינה עתיקים".
תפוקתו של דיאמר כמלחין כללה קונצ'רטו לפסנתר ומספר רב של יצירות סלוניות, שכולן נשכחו פחות או יותר במשך השנים.
יצירות שהוקדשו ללואי דיאמר

סזר פרנק חיבר בשבילו את יצירתו "וריאציות סימפוניות" ואדואר לאלו הקדיש לו את הקונצ'רטו שלו לפסנתר בפה מינור.
הקלטות

דיאמר היה בן הפסנתרנים הראשונים שהקליטו לגראמופון. על הקלטותיו נאמר, שהן מציגות את מיטב ההיבטים של אסכולת הפסנתר הצרפתית במאה ה-19 - צלילות, דגש ושליטה בתרוצות מהירות של צלילים נפרדים (detaché) וסולמות שקופים בפיאניסימו. הן מצדיקות בבירור את התואר שנתנה לדיאמר העיתונות הצרפתית, "מלך הסולם והטריל".." הן מאשרות גם את דברי תלמידו לאזאר לוי, שגם השפעתו הוא ניכרה בזירת המוזיקה הצרפתית. וכך כתב לוי, "הדייקנות המדהימה של נגינתו [של דיאמר], הטרילים האגדיים שלו, צלילות הדעת והמתינות השקולה של סגנונו, עשו אותו לפסנתרן המצוין שכולנו הערצנו."
לקריאה נוספת

שנברג, הרולד, "הפסנתרנים הדגולים" (ניו יורק: סיימון ושוסטר, 1987, 1963)
הערות שוליים

↑  Schonberg, Harold C., The Great Pianists (New York: Simon & Schuster, 1987, 1963), 287
↑  Schonberg, 287
| --- | --- |
בקרת זהויות :  NLI: 987007286695305171  PLWABN: 9810558693305606  BNE: XX1046707  BnF: cb14820160n (data)  CiNii: DA09089025  GND: 116102977  ISNI: 0000 0001 0885 5562  LCCN: no88000875  Léonore: 117248  MusicBrainz: 442d9d7c-ab06-43ad-ad17-4c3ff4014dd1  NKC: xx0152741  NLG: 235807  NTA: 134339819  SNAC: w6np2gbn  SUDOC: 088599701  VIAF: 32262740   WorldCat (עם VIAF): 32262740
לואיס צ'ילס

| --- | --- |
אין תמונה חופשית
 לידה:  15 באפריל 1947 (בת 77) יוסטון, ארצות הברית 
 מדינה:  ארצות הברית 
 תקופת הפעילות:  מ-1970 
 מקום לימודים:  אוניברסיטת טקסס באוסטין  תיכון אליס 
 בן או בת זוג:  Richard Gilder (2005–?) 
 פרופיל ב-IMDb
 
לויס קליבלנד צ'ילס (באנגלית: Lois Cleveland Chiles ; נולדה ב-15 באפריל 1947) היא שחקנית אמריקאית ודוגמנית לשעבר הידועה בשל תפקידה כד"ר הולי גודהד (Holly Goodhead) בסרט ג'יימס בונד "מונרייקר" משנת 1979.
שנותיה הראשונות

צ'ילס נולדה ביוסטון, טקסס, בתם של ברברה ויין קירקלנד ומריון קליי צ'ילס, שהיה אחיו של איל הנפט והבעלים של קבוצת הבייסבול טקסס ריינג'רס אדי צ'ילס.
אחיה, קליי קירקלנד צ'ילס, נפטר בגיל צעיר ולה אח נוסף, ויליאם אדמונדס צ'ילס, נשיא ומנכ"ל של חברת Bristow Helicopters. צ'ילס גדלה באליס, טקסס. היא למדה ב-Finch College בעיר ניו יורק ואחרי כן באוניברסיטת טקסס באוסטין, שם גילה אותה עורך מגזין Glamour שחיפש אישה צעירה שתופיע על עטיפת גיליון המגזין העוסק בקולג'ים.
היא קיבלה את העבודה ובמהרה חתמה על חוזה עם סוכנות הדוגמנות וילהלמינה בניו יוקר ועם סוכנות הדוגמנות אלית בפריז. אחרי כן היא למדה משחק אצל רוי לונדון.